Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 4 A Büntetõ Törvénykönyvrõl szóló 1978. évi IV. törvény 286/A. § (2)–(3) bekezdése.
Paragraph Index: 1078

d) Elõ kell segíteni a Nemzeti Drogstratégia végrehajtásának egységes kommunikációját – Korábbi tapasztalatok alapján szükséges a legfontosabb államigazgatási szereplõk közötti rendszeres kommunikációs egyeztetés. Szükséges továbbá kommunikációs egyetértési nyilatkozat elfogadása, mely az együttmûködõ partnerek, elsõsorban a nyilvánosság és a döntéshozók számára irányelvként szolgál, egyben biztosítja, hogy a különbözõ fórumokon és csatornákon megfogalmazódó társadalmi üzenetek ne oltsák ki egymás hatásait. VIII/1.4. Indikátorok – A Nemzeti Drogstratégia célkitûzéseinek megvalósításában részt vevõ civil, önkormányzati, egyházi, szakmai és sportszervezetek száma; – A támogatott programok keretében megvalósult tevékenységek a támogató felé történt beszámolók alapján; – Közvetlenül érintettek szervezeteinek partnerként való elfogadása (helyben és országosan) kompetenciakörükön belül; – Kommunikációs egyetértési nyilatkozat kerül elfogadásra. VIII/2. Koordináció, nemzetközi együttmûködés VIII/2.1. Átívelõ eszköz fõcél A drogprobléma mind globális és földrajzi határokon, mind szakmai-tudományos szempontból átívelõ jellegébõl következõen a drogpolitikának kiemelt hangsúlyt kell fektetnie az együttmûködések kérdésére a szektorok közötti összehangolás és a nemzetközi együttmûködés szempontjából. VIII/2.2. Szemléleti keret Minthogy a Nemzeti Drogstratégia elsõsorban fejlesztési irányokat határoz meg és azok megvalósítását kívánja a rendelkezésre álló eszközök igénybevételével elõmozdítani, meghatározó jelentõsége van a nemzeti szintû koordinációs mechanizmusok hatékony mûködtetésének. A kábítószerügyi koordináció államigazgatási reprezentációját indokolt magas szinten megállapítani, elsõsorban azért, mert szinte valamennyi döntés hordoz kockázatot. A szakmailag indokolt irányok meghatározása és konzekvens végigvitele a döntéshozók azonnali tájékoztatását teheti szükségessé. A probléma szerteágazó, folyamatos ágazatközi egyeztetést és döntéshozatalt megkívánó volta, az ellátórendszer sajátos fejlesztési igényei, az egészségügyi és szociális ellátások egymásra való tekintettel történõ fejlesztése, a kereslet- és kínálatcsökkentési beavatkozások egymásra reflektáló finom hangolása iránti szükséglet teszik különösen is indokolttá a magas államigazgatási képviseletet. A kábítószer-probléma okozta ártalmak elsõsorban a helyi közösségekben válnak kitapinthatóvá, ezért a kezelésük érdekébentett lépésekelsõdlegesmegfogalmazásáraisott vanszükség.Ezafelismeréstükrözõdött azelõzõstratégiai periódusban életre hívott Kábítószerügyi Egyeztetõ Fórumok rendszerében. A helyi együttmûködések és koordinációs mechanizmusok mellett az intézményi és közösségi (lakóhelyi, szakmai, szakmaközi) egyeztetési mechanizmusokat is a Nemzeti Drogstratégia megvalósítása érdekében kell támogatni és kiteljesíteni. Csak mindezek együttese, a koordináció „szövete” eredményezheti a Nemzeti Drogstratégia hatékony megvalósítását. VIII/2.3. Célkitûzések

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes